UzAuto Motors: yangi avtomobillarni xaridorlarga berish vaqtinchalik to‘xtatiladi

UzAuto Motors AJ 23 dekabrdan 25 dekabrgacha yangi avtomobillarni xaridorlarga berish vaqtinchalik to‘xtatilishini ma'lum qildi. 
Kompaniyaning xabariga ko‘ra, avtomobillar qoldiqlari inventarizatsiya qilinadi.
Shu bilan birga inventarizatsiya kunlari davomida dilerlar tomonidan avtomobil xarid qilish uchun yangi shartnomalarni tuzish davom etishi aytilgan.
Kompaniya dilerlik markazlarida inventarizatsiya tugagani haqida onlayn tartibda xabardor qilib boradi.
“Keltirilgan noqulayliklar uchun uzr so‘raymiz va sizning tushunishingizdan umidvormiz”, deyiladi xabarda.